cyanic-selkie/wikianc huggingface dataset:
Սերգեյ Ժադան
Արտաքին հղումներ
Կատեգորիա:Ուկրաինացի գրողներ Կատեգորիա:Ուկրաինացի թարգմանիչներ Կատեգորիա:Ուկրաինացի արձակագիրներ Կատեգորիա:Ուկրաինացի բանաստեղծներ Կատեգորիա:Եվրամայդանի մասնակիցներ Կատեգորիա:Լեզվաբաններ Կատեգորիա:Գիտաֆանտաստիկ գրողներ Կատեգորիա:Բանասիրական գիտությունների թեկնածուներ
Ժամերգություն
Ժամերգություն կամ ժամակարգություն, Հայ Առաքելական Եկեղեցու ծեսի և աստվածապաշտության բաղկացուցիչ հիմնական բաժիններից, հանապազօրյա պաշտոներգություն ըստ եկեղեցական օրվա տարբեր աղոթաժամերի։ Ժամ երգել, այսինքն՝ օրվա որոշ ժամերին կարգավորված (ժամակարգված) եկեղեցական արարողություն կամ պաշտամունք կատարել։ Ժողովրդական լեզվով «ժամ» նշանակում է նաև եկեղեցի, այստեղից էլ՝ ժամ գնալ (ծիսական արարողությանը մասնակցել, ներկա գտնվել) արտահայտությունը, ժամկոչ (եկեղեցու կոչնակը կամ զանգը հնչեցնող և հավատացյալներին արարողության հրավիրող), ժամատուն բառերը։
Ժամերգության բովանդակությունը՝ սաղմոսներ, աղոթքներ, հոգևոր երգեր, պարունակող գիրքն անվանվում է Ժամագիրք։ Հայ Առաքելական Եկեղեցին ունի յոթ Ժամերգություն՝ Գիշերային, Առավոտյան, Արևագալի, Ճաշու, Երեկոյան, Խաղաղական, Հանգստյան։ Ըստ կանոնակարգի Ճաշու ժամերգությունը բաժանվում է երեք մասի, այսպիսով դառնալով 9 ժամերգություն։
Գիշերային Ժամերգություն
Այս ժամերգության ժամանակը կեսգիշերն է և ուղղված է Հայր Աստծուն։ Հավատացյալներն ու եկեղեցական դասը խնդրում է, որ Տերը խաղաղություն պարգևի գիշերվա մնացած մասն անցկացնելու և գալիք օրը լինի առանց փորձության և մեղքերի։ Տերունական տոներին և Սրբոց տոներին երգվում է Ներսես Շնորհալու «Առավոտ լուսոյ» և «Աշխարհ ամենայն» հոգևոր երգերը։
Առավոտյան Ժամերգություն
Կատարվում է արշալույսին և ուղղված է Որդի Աստծո փառաբանությանը։ Խորհրդանշում է Քրիստոսի երևումը յուղաբեր կանանց, Նրա Հարությունը և Փրկագործությունը։ Ժամերգությունը հարուստ է շարականներով։ Յուրաքանչյուր կիրակի այս ժամերգության ընթացքին կատարվում է Յուղաբերից կարգը։
Ճաշու Գ ժամի Ժամերգություն
Ուղղված է Սուրբ Հոգուն և խորհրդանշում է արգելված պտղից Եվայի ճաշակումն ու Քրիստոսով դատապարտումից ազատվելը, ինչպես նաև հիշատակում է Քրիստոսի չարչարանքի։ Կատարվում է ժամը 9-ին։
Ճաշու Զ ժամի Ժամերգություն
Այս Ժամերգությունն ուղղված է Հայր Աստծուն, խորհրդանշում է Քրիստոսի չարչարանքներն ու խաչելությունը։ Կատարվում է ժամը 12-ին։ Ժամերգության ընթացքում հավատացյալներն Աստծուց խնդրում են օգնություն իրենց մարդկային տկար բնության համար։
Ճաշու Թ ժամի Ժամերգություն
Ուղղված է Որդի Աստծուն և խորհրդանշում է Քրիստոսի մահը, որով մարդկությունն ազատվեց դժոխքի իշխանությունից։ Կատարվում է ժամը 15-ին։
Երեկոյան Ժամերգություն
Ուղղված է Որդի Աստծուն, խորհրդանշում է Քրիստոսի թաղումը, կատարվում է մայրամուտից առաջ։ Հավատացյալները խնդրում են Աստծուն, որ իրենց պարգևի խաղաղ գիշեր և բարի քուն։
Խաղաղական Ժամերգություն
Ուղղված է Հոգի Աստծուն և խորհրդանշում է Քրիստոսի դժոխք իջնելը և արդարների տանջանքների դադարեցումը։ Կատարվում է մայրամուտից հետո։ Աղոթքներում խնդրվում է Աստծուն՝ անդորրություն և խաղաղություն պարգևել մարդու հոգուն։
Հանգստյան Ժամերգություն
Հնում այս Ժամերգությունը նախորդի շարունակությունն է եղել, ուղղված է Հայր Աստծուն։ Ժամերգությունը կատարվել է քնելուց առաջ։
Վանքերում այս 9 Ժամերգությունները կատարվել են ամեն օր, ճիշտ իրենց ժամին։ Ներկայումս ամեն օր կատարվում են Գիշերային կամ Առավոտյան Ժամերգությունները՝ առավոտյան, և Երեկոյան Ժամերգությունը՝ երեկոյան։ Մեծ պահքի օրերին կատարվում են նաև մյուս Ժամերգությունները։
Ռոնկոնե
Ռոնկոնե (Roncone), կոմունա Իտալիայում։ տեղակայված է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 1490 մարդ (2008), բնակչության խտություն՝ 51 մարդ/կմ²։ Զբաղեցնում է 29 կմ² մակերես։ Փոստային ինդեքս՝ 38087։ Հեռախոսային կոդ՝ 0465։
Յոպոլո Ջանկակսիո
Յոպոլո Ջանկակսիո (Joppolo Giancaxio), կոմունա Իտալիայում, Սիցիլիա մարզի Ագրիջենտո գավառում ։
Ռոնկոնե
Ժողովրդագրություն
Բնակչություն
Յոպոլո Ջանկակսիո
Բնակչությունը կազմում է 1220 մարդ, բնակչության խտությունը կազմում է 64 մարդ/կմ²։ Զբաղեցնում է 19 կմ² մակերես տարածք։ Փոստային ինդեքսն է՝ 92010։ Հեռախոսային կոդը՝ 0922։
Ռոնկոնե
Ծանոթագրություններ
Կատեգորիա:Իտալիայի բնակավայրեր
Յոպոլո Ջանկակսիո
Քաղաքի հովանավորն է սուրվ Իոսիֆը։
Ժողովրդագրություն
Բնակչության աճը։
Ծանոթագրություններ
Կատեգորիա:Իտալիայի բնակավայրեր
(8296) Միյամա
(8296) Միյամա (Miyama), աստերոիդ աստերոիդների հիմնական գոտում։ Հայտնաբերվել է 1993 թվականի հունվարի 13-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,890266 ա. մ., առավելագույնը մոտենում է 2,1287 ա. մ. հեռավորության վրա և հեռանում 3,6518 ա. մ. ։ Արեգակի շուրջ մեկ ամբողջական պտույտ է կատարում 1794,75 երկրային օրվա ընթացքում, իր ուղեծրով շարժվելով միջինում 0,200585 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,59° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ավստրո-Հունգարիան Առաջին համաշխարհային պատերազմում
Ավստրո-Հունգարիան Առաջին համաշխարհային պատերազմի մեջ մտավ 1914 թվականի հուլիսի 28-ին, էրցհերցոգ Ֆրանց Ֆերդինանդի և նրա կնոջ Սարաևոյի սպանությունից մեկ ամիս հետո, որը իրականացրել էր 18-ամյա ուսանող, «Սև ձեռք» ազգայնական կազմակերպության անդամ բոսնիական սերբ Գավրիլո Պրինցիպը։
Ծանոթագրություններ
Կատեգորիա:Առաջին համաշխարհային պատերազմ Կատեգորիա:Ավստրո-Հունգարիա
Մարիա Չեխովա (սուֆրաժիստ)
Մարիա Ալեքսանդրովնա Չեխովա  (ծննդյամբ՝  Արգամակովա, ), ռուս սոցիալիստ-ֆեմինիստ, սուֆրաժիստ և մանկավարժ, «Կանանց միություն» ամսագրի խմբագիր։ 1905 թվականին հիմնադրել է Կանանց իրավահավասարության միությունը։ Կազմակերպել  է հանրագիր (պետիցիա) կանանց ընտրական իրավունքի համար և ընդգրկվել 1908 թվականի վերջին կայացած  առաջին «Համառուսական կանանց համագումարի» կազմկոմիտեի կազմում ։
Կենսագրություն
Մարիա Չեխովան ծնվել է 1866 թվականի հունվարի 18-ին, Ռուսական կայսրության մայրաքաղաք Սանկտ Պետերբուրգում։ Մայրը մահացել է, երբ նա վեց տարեկան է եղել։ 1877 թվականին հայրը կրկին է ամուսնացել։ 1880 թվականին հորը տեղափոխել են աշխատանքի Իրկուտսկ, իսկ Մարիան տատիկի հետ մնացել է ապրելու Սանկտ Պետերբուրգում։ 1886 թվականին Մարիա Արգամակովան ավարտել է մանկավարժական դասընթացները՝ մաթեմատիկա մասնագիտությամբ ։ 1889 թվականին նա Սանկտ Պետերբուրգում հիմնել է իր սեփական դպրոցը, որը գոյատևել է մինչև 1916 թվականը։
1890 թվականին նա ամուսնացել է Նիկոլայ Չեխովի հետ։ 1890-1904 թվականներին Չեխովները բնակվել են գավառում, որտեղ հիմնել են մի քանի դպրոցներ։ Նրանք ունեցել են չորս դուստր և երեք որդի։ 1904 թվականին տեղափոխվել են Մոսկվա, որտեղ ընդունվել են տեղական  ուսուցիչների միության մեջ ։
Գործունեությունը
1905 թվականի փետրվարին Չեխովան մասնակցել է Կանանց իրավահավասարության միության ստեղծմանը, եղել է դրա քարտուղարը և նստել կենտրոնական բյուրոյում։ Նրա ամուսինը բյուրոյի միակ տղամարդ անդամն է եղել։ 1908-1910 թվականներին Մարիա Չեխովան եղել է Ռուսաստանի կանանց իրավահավասարության լիգայի նախագահը ։
Ալեքսանդր Աբրամենկո
Ալեքսանդր Վլադիմիրովիչ Աբրամենկո (Олександр Володимирович Абраменко, ), ուկրաինացի ֆրիսթայլիստ, մասնագիտացել է լեռնադահուկային ակրոբատիկայի մեջ, օլիմպիական չեմպիոն (2018): Ուկրաինայի հավաքականի անդամ է եղել ձմեռային օլիմպիական 2006, 2010, 2014 և 2018 թվականների խաղերում։ Ուկրաինայի սպորտի միջազգային կարգի վարպետ է ։ 2018 թվականի ձմեռային օլիմպիական խաղերի չեմպիոն է ։
Կենսագրություն
Ավարտել է Նիկոլաևի անվան նավաշինության ազգային համալսարանը ։ Մասնակցել է Վանկուվերի, Թուրինի և Սոչիի օլիմպիական խաղերին ։
Ծանոթագրություններ
Կատեգորիա:Ուկրաինացի դահուկապարողներ
Ֆյոդորովկա (գյուղ, Ալեքսանդրովի շրջան)
Ֆյոդորովկա (Федорівка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Ֆյոդորովկա գյուղում բնակվում էր 8 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Սամիրա Բենսաիդ
Սամիրա Բենսաիդ (سميرة سعيد, ), մարոկկացի հայտնի երգչուհի, Մարոկկոյի ներկայացուցիչը Եվրատեսիլ 1980 երգի մրցույթում, ներկայումս ապրում է Եգիպտոսում ։
Կենսագրություն
Սամիրան ծնվել և մեծացել է Մարոկկոյի մայրաքաղաք Ռաբատում ։ Նա սկսել է երգել 9 տարեկանից, 17 տարեկանից մեկ այլ հայտնի երգչուհի Ազիզա Ջալալի հետ նա մասնակցել Մարոկկոյի թագավորական հեռուստատեսության «Mawaheb» երաժշտական ծրագրի նկարահանումներին։ Մարոկկոյում նա ճանաչվել է որպես հրաշամանուկ և շուտով սկսել պրոֆեսիոնալ երգել։ Նա համագործակցել է Մարոկկոյի երաժշտության այլ ներկայացուցիչ Ալ-Ռաշդի հետ։
Կարճ ժամանակահատվածում կատարողը դարձել է Մարոկկոյի երաժշտության ամենաճանաչված դեմքերից մեկը։ Արաբական երկրներում մեծ ժողովրդականություն են վայելել նրա «Kifash Tlakina», «Fayetli sheftek shi marra», «Wa’ady» երգերը։
2000 թվականին «Lailah Habibi» երգի տեսահոլովակը արժանացել է մրցանակի՝ որպես «Արաբական աշխարհի լավագույն տեսահոլովակ 2001»։ Նրա ժողովրդականությունը շարունակել է աճել այն բանից հետո, երբ նա արժանացել է Համաշխարհային երաժշտական մրցանակի՝ «Մերձավոր Արևելքի լավագույն կատարող» անվանակարգում իր «Youm Wara Youm» («Օր առ օր») ալբոմի համար։ Ընդհանուր առմամբ, Սամիրա Սաիդն ունի ավելի քան 40 երաժշտական մրցանակ ։
2005 թվականի ամռանը Սաիդը Թունիսում մասնակցել է «Կարթագենի փառատոնին», որտեղ կատարել է «Aweeny Beek» երգը։ Հետագայում նույնանուն սինգլը Իսպանիայում վաճառվել է ավելի քան 600․000 օրինակով։
Վերջին շրջանում Սամիրան շատ է խոսել ՄԻԱՎ-ով վարակվածների խնդիրի և աֆրիկյան երկրներից եվրոպական երկրներ անօրինական ներգաղթի մասին։ Նա նաև աջակցում է պաղեստինյան ժողովրդին և հրեա-արաբական խնդիրների կարգավորմանը։
Ամուսնացած է եղել երկու անգամ, ներկայիս ամուսինը մարոկկացի գործարար Մուստաֆա Էնաբուլսին է, ունի որդի։
Սկավառակագրություն
{| border="0" cellpadding="0" <li>El hob elli ana a’aycheh (1975) <li>Bitaqat hob (1977) <li>Ben Lif (1979) <li>Hikaya (1981) <li>Allemnah el Hob (1982) <li>Ketr al Kalam (1983) <li>Methaya’li (1984) <li>Lilet el Ouns (1984) <li>Ya Damaiti Haddi (1984) <li>Ehki ya Shehrazade (1985) <li>Youm akablak Fih (1985) <li>Ech gab li gab (1985) <li>Amrak ajib en (1986) <li>Ana walla anta (1989) <li>Moch hatnazel a’anak (1986) <li>Sibak (1986) <li>Ya ebn al halel (1987) <li>Ghariba (1988) <li>Sibni louahdi (1988) <li>Ensani (1989) <li>Ba’adin neta’ateb (1990) <li>Choft el amar (1991) <li>Hannitlak (1992) <li>Khayfa (1992) <li>a’ach’a (1993) <li>Enta habibi (1995) <li>Kolli de echa3at (1996) <li>a’al bal (1998) <li>Rouhi (1999) <li>Laila habibi (2001) <li>Youm Wara Youm (2002) <li>Awweeni Beek (2004) <li>Ayaam Hayati (2008) <li>Be winner (ft. Fnaïre) (2010) <li>Khallouh (2010)
Վարշավայի ապստամբության թանգարան
Վարշավայի ապստամբության թանգարանը (Muzeum Powstania Warszawskiego) գտնվում է Լեհաստանի մայրաքաղաք Վարշավայի Վոլա թաղամասում։
Այն նվիրվել է 1944 թվականի Վարշավայի ապստամբությանը։ Հաստատությունը հիմնադրվել է 1983 թվականին, սակայն երկար տարիներ շինարարական աշխատանքներ չեն կատարվել։ Թանգարանը բացվել է 2004 թվականի հուլիսի 31-ին, ապստամբության 60 ամյակին     ։
Թանգարանում պահպանվում և ցուցադրվում են հարյուրավոր իրեր օգտագործված ապստամբների կողմից, զենք-զինամթերքից մինչև սիրային նամակներ՝ պատերազմական իրավիճակների մասին ամբողջական պատկերացում կազմելու համար։ Թանգարանի նպատակն է ստեղծել պատմական տեղեկատվությունների արխիվ՝ ներառելով ապստամբության մասին կարևոր փաստեր, ապստամբների հուշեր, ապստամբությունից կենդանի մնացած մարդկանց պատմություններ և ձայնագրություններ։
Թանգարանի տնօրենն է Յան Օլդակովսկին, իսկ նրա տեղակալը՝ Լեհաստանի Գիտությունների ակադեմիայի պատմաբան Դարիուս Գավինն է ։
Ցուցահանդեսներ
Թանգարանում պատկերված է Վարշավայի ապստամբության ամբողջ տեսքը։
Որոշ հարկերում ցուցադրություններ կան, որտեղ ցուցադրվում են լուսանկարներ, աուդիո և վիդեո, ինտերակտիվ ցուցադրություններ, ձեռքի աշխատանքներ, գրավոր հաշվետվություններ և այլ վկայություններ, թե ինչպիսին է եղել Վարշավայի կյանքը գերմանական օկուպացիայի ժամանակ, ապստամբության և դրա հետևանքների մասին։ Վարշավայի յուրաքանչյուր թաղամասին նվիրված ցուցադրություններ կան։ Կան բազմաթիվ տեղեկատվական թերթիկներ և թռուցիկներ (լեհերեն և անգլերեն լեզուներով), ներառյալ 63 օրացույցային թերթեր՝ 1944 թվականի օգոստոսի 1-ից մինչև 1944 թվականի հոկտեմբերի 2-ը, ներառելով կարևոր իրադարձություններ և դեպքեր. որոնք տեղի են ունեցել ապստամբության այդ ժամանակահատվածում։
Որոշ բաժինների ցուցադրություններ ներառում են.
Այլ կարևոր իրադարձություններ
Կառուցվել և ստեղծվել են մի շարք կարևոր շինություններ և կռույցներ.
Լևոն Շարաֆյան
Լևոն Սերգեյի Շարաֆյան, հայ դերասան, ՀԽՍՀ վաստակավոր արտիստ (1987)։
Ծանոթագրություններ
Կատեգորիա:Հայ դերասաններ Կատեգորիա:1947 ծնունդներ Կատեգորիա:Փետրվարի 17 ծնունդներ Կատեգորիա:Երևան քաղաքում ծնվածներ Կատեգորիա:ՀԽՍՀ վաստակավոր արտիստներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Յարոսլավ Հաշեկ
Յարոսլավ Հաշեկ (Jaroslav Hašek, ), չեխ գրող-երգիծաբան, դրամատուրգ, լրագրող, Կարմիր բանակի կոմիսար։ Հեղինակ է շուրջ 1500 պատմվածքների, ֆելիետոնների և այլ երկերի։ Համաշխարհային հռչակ է ստացել Հաշեկի «Քաջարի զինվոր Շվեյկի արկածները համաշխարհային պատերազմի ժամանակ» անավարտ վեպը (Osudy dobrého vojáka Švejka za světové války, 1921-22 թթ.), որը թարգմանվել է բազմաթիվ լեզուների, այդ թվում նաև հայերեն (Սուրեն Վահունու կողմից )։
Յարոսլավ Հաշեկի անունն է ստացել (2734) Հաշեկ աստերոիդը։
Արտաքին հղումներ
Կատեգորիա:Չեխ գրողներ Կատեգորիա:Չեխ արձակագիրներ Կատեգորիա:Չեխ դրամատուրգներ Կատեգորիա:Չեխ երգիծաբաններ Կատեգորիա:Պոլիգլոտներ Կատեգորիա:Ռուս հեղափոխականներ Կատեգորիա:20-րդ դարի վիպասաններ Կատեգորիա:Չեխ լրագրողներ Կատեգորիա:20-րդ դարի տղամարդ գրողներ Կատեգորիա:20-րդ դարի լրագրողներ Կատեգորիա:Մոդեռնիստ գրողներ Կատեգորիա:Անարխիստ գրողներ
Հռիփսիմե Սինանյան
Հռիփսիմե Թերջանի Սինանյան, առողջապահության խորհրդահայ աշխատող, բժիշկ-թերապևտ։ Երևանի Հանրապետական կլինիկական հիվանդանոցի թերապևտիկ և սրտաբանական բաժանմունքների ղեկավար։ Սոցիալիստական աշխատանքի հերոս (1969 թվական) ։ ՀԽՍՀ վաստակավոր բժիշկ (1963 թվական)։
Կենսագրություն
Հռիփսիմե Թերջանի Սինանյանը ծնվել է 1911 թվականին Արևմտյան Հայաստանի Էրզրում քաղաքում։ 1915 թվականին Հայոց ցեղասպանությունից փրկված Սինանյանների ընտանիքը Էջմիածնում մի քանի ամիս անցկացրեց՝ գիշերելով Էջմիածնի Մայր Տաճարի և Սուրբ Հռիփսիմե եկեղեցիների մոտ հավաքված փախստականների հետ։ Մի քանի ամիս անց ընտանիքը տեղափոխվեց Երևան, որից հետո` Բաքու։
Հռիփսիմե Սինանյանը ավարտել է Բաքվի միջնակարգ դպրոցներից մեկը և ընդունվել Երևանի բժշկական համալսարան։ 1932 թվականին, համալսարանը գերազանցությամբ ավարտելուց հետո, Սինանյանը ուղարկվել է Հոկտեմբերյան շրջանի Մեծ Շախրիխաթ գյուղ, որպես բժիշկ և արևադարձային կայանի վարիչ։ Այդ ժամանակահատվածում Հայաստանում մոլեգնում էր տիֆի և մալարիայի համաճարակը, և Սինանյանը ակտիվորեն մասնակցում է դրանց դեմ պայքարին։
1937 թվականին Հռիփսիմե Սինանյանը որոշել է խորանալ բժշկագիտության մեջ, և տեղափոխվել Երևան` ընդունվելով Երևանի բժշկական ինստիտուտի հիվանդանոցային թերապիայի ամբիոնի ասպիրանտուրա։ Միևնույն ժամանակ նա աշխատել է որպես թերապևտ Հանրապետական ​​կլինիկական հիվանդանոցում։ 1941 թվականին ընդունվել է ԽՄԿԿ շարքերը։ Նույն տարվա հունիսին, Մեծ Հայրենական պատերազմը սկսվելուց հետո, Սինանյանը որոշեց թողնել ուսումը և աշխատանքը Երևանում, ու կամավորաբար ուղևորվեց Վաղարշապատում (Էջմիածին) գտնվող նորաբաց № 1490 Էվակոհոսպիտալը։ Նա նշանակվել է Էվակոհոսպիտալի գլխավոր թերապևտ և թերապևտիկ բաժնի ղեկավար։ Ծառայել է որպես 3-րդ աստիճանի ռազմական բժիշկ։ Այս աշխատանքը ցույց տվեց Սինանյանի կազմակերպչական հմտությունները։ Ծանր աշխատանք կատարելով, վիրավորների և հիվանդների մասին հոգալով, նա մեծ նախաձեռնություն, եռանդ ու նվիրվածություն ցուցաբերեց։ Եղել է կարգապահ բժիշկ։ Բացի դրանից, նա ակտիվորեն մասնակցում էր հոսպիտալի հասարակական կյանքին։ Համաձայն աշխատակիցների հիշողությունների, Սինանյանն իր ցերեկային սննդաբաժինը տալիս էր հիվանդներին` գիշերն այն թողնելով հիվանդների պահարանիկների վրա։ 1943 թվականին, գերմանական զավթիչների դեմ պայքարում մարտական ​​առաքելությունների օրինակելի կատարման համար, միաժամանակ ցուցադրվող արիության և քաջության համար, նա պարգևատրվեց «Ռազմական գերազանցության համար» մեդալով։
1945 թվականին, Հայրենական մեծ պատերազմի ավարտից հետո, Հռիփսիմե Սինանյանը վերադարձավ Երևան և շարունակեց իր ասպիրանտուրան։ Որոշ ժամանակ անց նա որոշեց կիրառել ձեռք բերված փորձը և գիտելիքները գործնականում, և, թողնելով ասպիրանտուրան, նորից տեղափոխվեց Հանրապետական ​​կլինիկական հիվանդանոց, որպես օրդինատոր, իսկ հետագայում` որպես 3-րդ թերապևտիկ և սրտաբանական բաժանմունքների ղեկավար։ Համաձայն գործընկերների և բազմաթիվ ենթակաների հիշողությունների` Սինանյանը առանձնանում էր համեստությամբ, ծայրահեղ ջանասիրությամբ, կարեկցանքով և բարեխղճությամբ։ 1963 թվականին Սինանյանը պարգևատրվել է ՀԽՍՀ վաստակավոր բժշկի պատվավոր կոչումով։ Նա աշխատել է Հանրապետական ​​կլինիկական հիվանդանոցում, մինչև 1978 թվականը։
1969 թվականի փետրվարի 4-ին, ԽՍՀՄ Գերագույն Խորհրդի նախագահության հրամանագրով, Հռիփսիմե Թերջանի Սինանյանը պարգևատրվել է «Սոցիալիստական ​​աշխատանքի հերոս» կոչումով, Լենինի շքանշանով և «Մուրճ և Մանգաղ» ոսկե մեդալով՝ խորհրդային ժողովրդի առողջության պահպանման գործում մեծ ծառայությունների համար ։
Արտաքին հղումներ
Կատեգորիա:ՀԽՍՀ վաստակավոր բժիշկներ Կատեգորիա:Հայ բժիշկներ Կատեգորիա:Հայ թերապևտներ Կատեգորիա:Հայ գիտնականներ
Ինը երանիներ (Լեռան քարոզ)
Ինը Երանիներ, Լեռան քարոզ, Հիսուս Քրիստոսի խորհրդավոր պատգամախոսությունը՝ նրա քարոզչության սկզբում, անապատի փորձությունից հետո. այն խոսքերը, որ նա ասաց իր աշակերտներին լեռան վրա (Մատթեոս 5.3–12, Ղուկաս 6.20–23)։ Երանիներին նախորդող խոսքը, թե՝ «Ապաշխարեցե՛ք, որովհետև երկնքի արքայությունը մոտեցել է» (Մատթեոս 4.17), և այն բժշկությունները, որ նա արեց, պայմանավորեցին հոգևոր կատարելության հաջորդ՝ առավել բարձր աստիճանը, որ Երանիներ են։ Սուրբ հայրերը ինը Երանիներ համեմատում են Հակոբին (Իսրայելին) տեսիլքով երևացած երկնային սանդուղքի հետ և Երանիների քանակը համա-րում են հրեշտակների ինը դասերի խորհրդաբանությունը։ Հոգևոր առավել բարձր, կատարյալ աստիճան է խորհրդանշում այն հանգամանքը, որ Հիսուսը, Երանիներ ասելուց առաջ, անվերջ բժշկություններ ու հրաշքներ սպասող ժողովրդից առանձնացավ, բարձրացավ լեռը և նստեց այնտեղ, ինչը նշանակում է, թե այդ լեռը (հոգևոր բարձրությունը) հաղթահարողները և Հիսուսին մոտեցողները (աշակերտողները) կարող են լինել երանելի՝ ժառանգել երկնային արքայությունը ու կոչվել Աստծո որդիներ։ Երանիներ հետևյալներն են.
– Երանի՜ հոգով աղքատներին, որովհետև նրանցն է երկնքի արքայությունը։ – Երանի՜ սգավորներին, որովհետև նրանք պիտի մխիթարվեն։ – Երանի՜ հեզերին, որովհետև նրանք երկիրը պիտի ժառանգեն։ – Երանի՜ նրանց, որ քաղցն ու ծարավն ունեն արդարության, որովհետև նրանք պիտի հագենան։ - Երանի՜ ողորմածներին, որովհետև նրանք ողորմություն պիտի գտնեն։ – Երանի՜ նրանց, որ սրտով մաքուր են, որովհետև նրանք Աստծուն պիտի տեսնեն։ – Երանի՜ խաղաղարարներին, որովհետև նրանք Աստծու որդիներ պիտի կոչվեն։ – Երանի՜ նրանց, որ հալածվում են արդարության համար, որովհետև նրանցն է երկնքի արքայությունը։ – Երանի՜ է ձեզ, երբ ձեզ նախատեն ու հալածեն և իմ պատճառով ձեր մասին ամեն տեսակ չար խոսք՝ սուտ ասեն։ Ցնծացե՛ք և ուրախացե՛ք, որովհետև երկնքում ձեր վարձը շատ է, քանի որ այսպես հալածեցին մարգարեներին, որոնք ձեզնից առաջ են եղել։
Եկեղեցու հայրերն ու վարդապետները դարեր շարունակ մեկնաբանել են այս խորախորհուրդ Երանիները։
Հոգով աղքատները նրանք են, որ միայն Աստված են տենչում՝ հոգևորապես թոթափած լինելով անձնական նկրտումները, հպարտությունը, փառասիրությունը (իրենց հոգևոր ունեցվածքը՝ ժառանգած մեղավոր Ադամից)։ Նրանք իրենց անկատարությունն ու մեղսավորությունը ճանաչող և խոնարհաբար աստվածային շնորհը խնդրողներն են։
Սգավորները նրանք են, որ արտասուքով զղջում են իրենց մեղքերի համար և իրենց մեջ ճշմարիտ հարազատին՝ կենդանի Աստծուն մեռցրած լինելու համար. նրանք ապաշխարությամբ կմաքրվեն և Սուրբ Հոգով (որ կոչվում է Մխիթարիչ) կվերստանան իրենց հարազատներին՝ աստվածային կյանքն ու սուրբ շնորհները։
Հեզերը, Հիսուսին պատկերակից լինելով, կժառանգեն երկիրը՝ Հիսուսի հետ թագավորելով։
Արդարության (Հիսուս Քրիստոսի) քաղցն ու ծարավն ունեցողները, հաղորդվելով Հիսուսի մարմնին ու արյանը, կհագենան հավիտենական հացով ու հավիտենական ջրով։ Կարծես հիշեցվում կամ հաստատվում է Սաղմոսը՝ «Աստվա՛ծ, Աստվա՛ծ իմ, ես առավոտից քեզ եմ դիմում. հոգիս ծարավ է քեզ, առավել ևս մարմինն իմ» (Սաղմոս 62.1–2)։
Սրտով մաքուրները նրանք են, որ խորհուրդների դուռը՝ սիրտը ապաշխարությամբ, աղոթքով և ս. Հաղորդությամբ մաքրել են չար խորհուրդներից։ Նրանց սրտերի մեջ կիջնի շնորհի լույսը, իսկ միտքը կպայծառանա աստվածային խորհուրդների ճառագայթումով և Աստծո փառքի մեծությամբ։
Խաղաղարար է նա, ով իր սրտում ունի Աստծուն՝ հանձինս Որդու և Սուրբ Հոգու (Հիսուսը խաղաղություն գործեց, օրինակ՝ խաղաղեցնելով ծովը)։
Արդարության համար հալածվողները սուրբ Աստծու պատճառով հանիրավի չարչարվողներն են, որոնք հավիտյանս հավիտենից ապրելու են երկնքի թագավորության մեջ։ Հանուն Աստծո չար խոսք, նախատինք կրողները Տիրոջ արքայության մեջ մեծ շնորհների, պարգևների ու դիրքի են արժանանալու, ինչպես որ իրենց հավատքի առաջնորդն ու կատարողը, որ հարություն առավ և բազմեց Աստծո աջ կողմը։
Նախ «Անապատում կանչողի ձայն»-ի՝ Հովհաննես Մկրտչի, ապա և Տիրոջ՝ Հիսուս Քրիստոսի կողմից ազդարարված երկնային արքայությանը, երանությանը արժանանալու համար հարկավոր է քայլել ինը Երանիների սանդուղքներով։ Ընդ որում Երանիներ ոչ թե քրիստոնեական ուսմունքի հայեցակետեր են, այլ՝ բուն Աստծո բնույթի արտահայտությունները. ով ջրից (ապաշխարությամբ) ու Սուրբ Հոգուց (Աստծուց) վերստին է ծնվում, նա կարող է բարձրանալ Աստծո լեռը (սիրո և կատարելության բարձունքը) և դառնալ երկնային արքայության քաղաքացի՝ բնութենակից լինելով և ճանաչելով իր Հորը՝ կենդանի Աստծուն։ Հիսուսն ասում էր այն, ինչ կար իր մեջ, և այն, ինչը պիտի ցույց տար գործով. դրանք էին աղքատացումը հանուն Աստծո, սուգը հանուն անկյալ մարդու, հեզությունը, հնազանդությունը առ Աստված, արդարության աստվածայինի քաղցն ու ծարավը, ողորմածությունը, գթածությունը ախտավոր, բորոտավոր և դևերից բռնված մարդկանց հանդեպ, նրանց բժշկելը, սրտով մաքուր լինելը և դրա համար մշտապես Աստծուն տեսնելը, հալածանքներն ու չարչարանքները կրելը ևն։ Սուրբ հայրերը Երանիներ անվանել են Ավետարան Ավետարանի մեջ, Քրիստոսի սրբարար ու փրկարար տնօրինություններից մեկը։ Երանիներին հետևում են քրիստոսյան պատվիրանները լինել երկրի աղը և աշխարհի լույսը, լիովին բացառել ոչ միայն չար գործերը (սպանություն, շնություն և այլն), այլև չար խորհուրդները, չարի փոխարեն չար չհատուցել մարդկանց, այլ բարիով հաղթել չարին, այսինքն լինել կատարյալ.
§ Արդ, կատարյա՛լ եղեք դուք, ինչպես որ ձեր երկնավոր Հայրն է կատարյալ¦(Մատթեոս 5.48)։ Երանիներ փաստորեն Աստծո բնույթի ներդրումն են մարդու մեջ։ Երանիների աստվածային բնույթն ու նպատակն է հանրագումարի բերվում Երանիներին հաջորդող Տերունական աղոթքի մեջ (Մատթեոս 6.9–13)։
Կատեգորիա:Քրիստոնեություն Կատեգորիա:Նոր Կտակարան
Գոնկուրյան ակադեմիա
Ալֆոնս Դոդեին և Լեոն Էննիկին վստահված Գոնկուրների կամքի կատարումը, հանդիպեց նրանց ընտանիքի թշնամանքին և հանգեցրեց իրավական կռիվների, որոնք տևեցին մինչև 1900 թվականի մարտի 1-ը և հետաձգեցին մինչ այդ գրական ընկերության ստեղծումը, իսկ առաջին մրցանակը շնորհվեց միայն 1903 թվականին։
1897 թվականին Ալֆոնս Դոդեի մահը խանգարեց նրան զբաղեցնել ակադեմիայի աթոռներից մեկը, այնպես որ այն անցավ իր որդուն՝ Լեոն Դոդեին, իսկ մյուսը՝ Լեոն Էննիկին։
Գոնկուրյան ակադեմիայի անդամները հավաքվում են ամեն ամիս ընթրիքի (ամսվա առաջին երեքշաբթի օրը, բացի օգոստոսին) Փարիզի Դրուան ռեստորանում։
Գրականություն
Կատեգորիա:Գոնկուրյան մրցանակ Կատեգորիա:Ֆրանսիական գրականություն Կատեգորիա:1900 հիմնադրումներ Ֆրանսիայում Կատեգորիա:Ֆրանսիայի կազմակերպություններ Կատեգորիա:Գրական խմբավորումներ Կատեգորիա:Ֆրանսիայի մշակույթ Կատեգորիա:Ֆրանսերեն Կատեգորիա:Ֆրանսիայի գիտական հասարակություններ Կատեգորիա:Հիմնադրամներ Կատեգորիա:Անձանց ցանկեր Կատեգորիա:1900 հիմնադրումներ
Դառնափուշ փափուկ
Դառնափուշ փափուկ, բարդածաղկավորների ընտանիքին պատկանող դեղաբույս։
Նկարագրություն
15-120 սմ բարձրությամբ, թունավոր, միամյա խոտաբույս է։ Ճյուղավոր ցողունը խորդուբորդ է։ Բույսն ունի հերթադիր եռաբլթակ ատամնաեզր տերևներ և լավ զարգացած առանցքային արմատային համակարգ։ Միասեռ խողովակաձև ծաղիկներից կազմված զամբյուղները փնջերով խմբված են տերևածոցերում։ Զամբյուղները, որոնք կազմված են արական ծաղիկներից, ունեն միաշարք փաթաթոց, հնգանդամ խողովակաձև ծաղիկներ և 5-ական ազատ առէջներ, իսկ իգական ծաղիկներով զամբյուղները շրջապատված են երկշարք, մոխրագույն-կանաչ տերևիկներից կազմված փաթաթոցով։ Սերմերի հասունացման ընթացքում փաթաթոցը վերափոխվում է ։
Տարածվածություն
Որպես մոլախոտ աճում է ստորին լեռնային գոտու գետերի և առուների ափերին, ճանապարհների եզրերին, աղբավայրերում և ցանքսերում։ Հանդիպում է Տավուշի, Կոտայքի Արմավիրի, Սյունիքի մարզերում ։
Նշանակություն
Բուժական նպատակներով օգտագործվում է բույսի կանաչ զանգվածը ծաղկման շրջանում, պտուղներն և արմատները ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Բարդածաղկավորներ Կատեգորիա:Միամյա բույսեր Կատեգորիա:Թունավոր բույսեր Կատեգորիա:Խոտաբույսեր Կատեգորիա:Մոլախոտեր
Էթնոհոգեբանություն
Էթնոհոգեբանությունը գիտություն Է մարդկային հանրույթների մի հատուկ տեսակի՝ Էթնոսի, նրա ներսում և այլ Էթնոսների հետ ունեցած փոխհարաբերություններում ծագող հոգեկան երևույթների և գործընթացների, ողջ Էթնոսի և նրա անդամների հոգեբանական առանձնահատկությունների ու վարքի յուրահատկությունների մասին։
Էթնոհոգեբանության ուսումնասիրության առարկան են ժողովուրդները, ազգերը եւ ցեղախմբերը եւ այն յուրահատուկ հասարակական խմբերը, որոնք էթնիկապես կապված են (օրինակ՝ ներգաղթյալների համայնքները կամ ազգային փոքրամասնությունները)։ Էթնոհոգեբանությունը հետազոտում է վերոհիշյալ խմբերի անդամների հոգեբանական առանձնահատկությունների միջեւ եղած հարաբերությունները։ Բացի այդ, փորձ է անում բացահայտել այդ խմբերի տնտեսական գործունեությունը, որ ծավալվում է բնական որոշակի պայմաններում, ինպես նաեւ ոչ նյութական մշակույթի բնույթը, օրինակ՝ ավանդույթները, կրոնական հավատալիքները։ Մեծ մասամբ, այս կարգի հետազոտությունները իրականացվում են փորձարարական ուսումնասիրությունների եւ համեմատական վերլուծությունների միջոցով։
Էթնոհոգեբանությունը ստեղծվել է 19-րդ դարի երկրորդ կեսին։ Այս գիտաճյուղի ծնունդը կապված է ազգագրության եւ մարդաբանության զարգացման հետ, որոնք հիմնվում էին միսիոներների եւ ճանապարհորդների թողած նոթերի եւ տեղեկությունների վրա։ Հիմնադիրն է համարվում Վիլհելմ Վունդտը։ Նա առաջին անգամ փորձ է արել այս հարուստ նյութը վերլուծել հոգեբանական գիտությունների տեսանկյունից։ Չնայած նա հենվում էր իդեալիստական այն տեսության վրա, ըստ որի մարդիկ ունեն յուրահատուկ, երեւութական հոգի, այդուհանդերձ նա հիմք դրեց էթնոհոգեբանական հետազոտությունների ընդհանուր պատմա-մշակութային ուղղվածությանը։
Էթնոհոգեբանությունը զարգացման ընթացքում մեծապես ազդեցություն է կրել հարակից գիտությունների, հատկապես լեզվաբանության եւ սոցիոլոգիայի ուսումնասիրություններից. լեզվաբանները ուսումնասիրել են տարբեր լեզվախմբերին պատկանող մարդկանց մտածելակերպի տարբերությունները, իսկ սոցիոլոգիան էթնոհոգեբանությանը տվել է հետազոտության բազմազան մեթոդներ, էթնիկական փոքր խմբերի հետ աշխատելու տեխնիկական միջոցները։
Տարածված է այն տեսակետը, որ էթնոհոգեբանությունը մտածողության եւ վարվեցողության մասին այլընտրանքային հետազոտություն է։ Էթնոհոգեբանություն եզրույթը նույնացվում է միջմշակութային հոգեբանության հետ եւ կարող է ընդգրկվել հասարակական հոգեբանության եւ կազմակերպչական հոգեբանության (organizational psychology) ընտանիքում որպես ենթաճյուղ։
Էթնիկական խմբեր
Էթնոսը սոցիալական խմբի հատուկ տեսակ է, որն առաջանում է պատմական բնական գործընթացների արդյունքում։ Էթնոսը մարդկանց խումբ է, որոնք իրենց գիտակցում են այդ խմբի անդամ, ունեն մշակութային որոշակի առանձնահատկություններ, գիտակցում են իրենց համեմատական միավորվածությունն ու տարբերությունն այլ նմանատիպ խմբերի հետ համեմատած ։
Մեկ այլ տեղ նշվում է, որ էթնոսը դա մարդկանց խումբ է, որոնք միմյանց հետ կապված են ընդհանուր ծագումով ու երկարաժամկետ համատեղ գոյակցությամբ ։
Էթնիկական ինքնությունն անձի սոցիալական ինքնության մաս է կազմում։ Էթնիկական ինքնությունն իր մեջ ներառում է կայուն իմաստներ, որոնք անհատը տալիս է իրեն, ինչ-որ էթնիկական խմբին անդամակցելու առթիվ և ներառում է այն բնութագրերը, որոնցով անհատը նման է տվյալ էթնիկական խմբին, և տարբերվում է այլ խմբերից ։
Լեզուն, ինչպես նաև կրոնը համարվում են հիմնական էթնոստեղծող, էթնոտարբերակիչ գործոնները, քանի որ դրանց հիման վրա է ստեղծվում էթնիկական խմբի աշխարհայացքը ։
Էթնոսներն ունեն որոշակի առանձնահատկություններ, որոնցով տարբերվում են այլ սոցիալական մեծ խմբերից․
Էթնիկական ինքնություն
Սոցիալական մեծ խմբերը լինում են անկազմակերպ և կազմակերպված։ Անկազմակերպ մեծ խմբերն են. ամբոխը, լսարանում հավաքված անծանոթ մարդիկ, կինոթատրոնի հանդիսատեսները և այլն։ Կազմակերպված սոցիալական մեծ խմբեր առաջանում են հասարակության պատմական զարգացման ընթացքում, համեմատաբար կայուն են և տևականորեն պահպանում են իրենց գոյությունը։ Այդպիսի խմբեր են դասակարգերը, էթնիկական խմբերը, տարիքային խմբերը և այլն ։
Սոցիալական միջավայրը, ի դեմս տարատեսակ խմբերի, մեծ դեր ունի անհատական ինքնության ձևավորման հարցում։ Ինքնության անհատական ձգտումները ձևավորվում են անմիջապես այն գիտելիքի ազդեցությամբ, որին կարևորություն է տալիս սոցիալական միջավայրը ։
Եթե էթնիկական ինքնության զգացողությունը ռեգիոնալ, մշակութային, կրոնական և այլ ինքնություններից թույլ է լինում՝ ազգը քայքայվում է ։
Էթնիկական սիմվոլ
Ցանկացած էթնիկական խումբ, իր ձևավորման շրջանում ձգտում է առանձնանալ մյուս էթնիկական խմբերից, իսկ աջանձնանալու գրավականներից մեկը սեփական էթնիկական սիմվոլմերի առկայությունն է։ Էթնիկական սիմվոլները կարող են վերցվել բնաշխարհից, մարդկանց արտաքին տեսքից, անցյալից, մշակույթից, առասպելներից և այլն ։ Ամեն դեպքում էթնիկական սիմվոլների առկայությունն էթնոսի, ազգի գոյության կարևոր բաղադրիչն է, էթնոսի բնավորության կերտողը։
Ազգերի մեծամասնությունն ունեն իրենց ինքնության սիմվոլները ։ ԱՄՆ-ում դա Ազատության արձանն է, սպիտակագլուխ արծիվը, Սեմ քեռին և այլն։ Հայերի մոտ դա Արարատ սարն է, Հայ Առաքելական եկեղեցին, պատմական հիշողությունում առկա որոշ կերպարներ՝ Տիգրան Մեծ, Վարդան Մամիկոնյան, Անդրանիկ Օզանյան, Սասունցի Դավիթ և այլն։
Էթնիկական ինքնագիտակցություն
Էթնիկական ինքնագիտակցությունը ձևավորվում է էթնոգենզի սկզբում։ Էթնիկական ինքնագիտակցությունը որևէ էթնոսին պատկանելու սուբյեկտիվ զգացողությունն է։ Էթնիկական ինքնագիտակցությունը ձևավորվում է սոցիալ-մշակութային գործոնների ազդեցությամբ, միևնույն ժամանակ վերածվելով սոցիալկան միջավայրի վրա ազդող, արժեքներ, զգացմունքներ և վարք առաջացնող գործոն ։
Էթնիկական ինքնագիտակցության հետազոտությունները կարևորվում են նաև այն հանգամանքով, որ էթնիկական ինքնությունն ունի ոչ միայն ներհոգեկան, այլև վարքային կողմեր։ Էթնիկական ինքնության բաղադրիչները ժամանակ առ ժամանակ դրսևորվում են ինչպես էթնոսի, այնպես էլ նրան անդամների վարքում ։ Այսպիսով էթնոսների կայուն, կրկնվող վարքի ուսումնասիրումը կարող է ընթանալ ազգերի վարքի հետազոտման ճանապարհով։
Էթնիկական ինքնագիտակցության մեջ առաջին հերթին մտնում է այն հանգամանքի գիտակցումը, թե ինչ էթնոսի (ազգի) է պատկանում ինքը, ինչ ազգի պատկանող ծնողների զավակ է ։
Արտաքին հղումներ
Կատեգորիա:Հոգեբանություն Կատեգորիա:Հոգեվերլուծություն
Ասկոնա
Ասկոնա (Ascona), համայնք Շվեյցարիայի Տիչինո իտալախոս կանտոնի Լոկառնոյի շրջանում, Լագո Մաջորե լճի հյուսիսարևմտյան ափին, Իտալիայի հետ Շվեյցարիայի սահմանի մոտ։ Զբաղեցնում է 4,97 կմ² տարածք։ 2017 թվականի դեկտեմբերի տվյալներով բնակչության թվաքանակը եղել է 5.534, որի 27.6%-ը օտարերկրացիներ էին ։
Մեր օրերում Ասկոնայում անցկացվող կարևորագույն մշակութային միջոցառումներից է նշանավոր «Նորօռլեանյան» ոճի ջազային փառատոնը, որ անց է կացվում ամեն տարի հունիս-հուլիս ամիսներին։
1980-ական թվականներին, Մոնտե Վերիտա սարը հիմնամասում ճեղքելով, անց են կացրել ավտոմոբիլային թունել՝ քաղաքի պատմական կենտրոնը միջանցիկ և զբոսաշրջային ավտոտրանսպորտի արտանետումերի վնասակար ազդեցությունից զերծ պահելու նպատակով։
Պատմաճարտարապետական հուշարձանները
Շվեյցարիայի համազգային նշանակության պատմաճարտարապետական ժառանգության ցանկում ընդգրկված են Ասկոնայի տասնմեկ պատմական ու մշակութային հուշարձաններ, այդ թվում՝ երեք եկեղեցի (Սանտա Մարիա դելլա Միսերիկորդիան՝ պապական քոլեջով, Սենտ Միկելեն՝ միջնադարյան ամրոցի ավերակներով և սբ. Պողոս-Պետրոս ծխական եկեղեցին), երեք շենք (Serodine House-ը, Unifamiliare Tuia House-ը, via Ludwig 26 հասցեում գտնվող վիլլան), Balladrum պարահանդեսային սրահը, նախապատմական և միջնադարյան բնակավայրերի ավերակներով հնավայրերը, մեկ զբոսայգի, շենքերի մի համալիր և Մոնտե Վերիտայի թանգարանը։ Ցուցակը եզրափակում են Museo comunale d’arte-ն, Museo Epper-ը, Teatro S. Materno թատրոնը։  Ինքը՝ Ասկոնա քաղաքն ամբողջությամբ ներառված է Շվեյցարական ժառանգության գույքացուցակում ։
Արտաքին հղումներ
Կատեգորիա:Շվեյցարիայի քաղաքներ Կատեգորիա:Շվեյցարիայի բնակավայրեր Կատեգորիա:Տիչինո կանտոնի բնակավայրեր
Ստեֆանիա Լիբերակակիս
Ստեֆանիա Լիբերակակիս (Στεφανία Λυμπερακάκη, ), հայտնի է որպես Ստեֆանիա, հույն-հոլանդացի երգչուհի, դերասանուհի և Յութուբեր։ Kisses խմբի նախկին անդամ, խումբը ներկայացրել է Նիդերլանդները Մանկական Եվրատեսիլ երգի մրցույթ 2016ում։ 2020 թվականին ներքին ընտրությամբ ընտրվել է Հունաստանի ներկայացուցիչ Եվրատեսիլ 2020 երգի մրցույթում «Supergirl» երգով, բայց մրցույթը չեղարկվել է՝ COVID-19 համավարակի պատճառով ։ Հունական ERT հեռուստաալիքը որոշել է, որ Լիբերակակիսը Հունաստանը կներկայացնի 2021 թվականի մրցույթում ։
Վաղ գործունեություն
2013 թվականին Լիբերակակիսը Նիդերլանդներում մասնակցել է The Voice Kids-ի երրորդ եթերաշրջանին։ Կույր լսումներ փուլից հետո միացել է Բորսատոյի թիմին, սակայն մենամարտ փուլից դուրս է մնացել նախագծից։ Այնուհետև միացել է Kinderen voor Kinderen մանկական երգչախմբին, որից հեռացել է երկու տարի անց ։
2016: Մանկական Եվրատեսիլ երգի մրցույթ
2016 թվականին Լիբերակակիսը ընտրվել է որպես Նիդերլանդների ներկայացուցիչ Kisses խմբի կազմում։ Խումբը կատարել է «Kisses and Dancin» երգը և զբաղեցրել 8-րդ հորիզոնականը ։
2017-2019: Մենակատար կարիերա և դերասանական գործունեություն
2018 թվականին Լիբերակակիսը թողարկել է իր առաջին սինգլը՝ «Stupid Reasons» վերնագրով։ 2019 թվականին թողարկել է ևս երեք սինգլ՝ «Wonder», «I'm Sorry (Whoops!)» և «Turn Around»: 2019 թվականի հունիսին MAD Video Music Awards-ի ժամանակ կատարել է «Con Calma» երգը (Կոննի Մետաքսայի և Իլենիա Ուիլյամսի հետ միասին), որը հեռարձակել է հունական հեռուստատեսությամբ ։
2018 թվականից սկսած՝ նկարահանվում է «Brugklas» հեռուստասերիալում Ֆեննայի կերպարում։ Նկարաանվել է նաև հոլանդական Brugklas: De tijd van m'n leven, De Club van Lelijke Kinderen (որպես երգչուհի) և 100% Coco New York (որպես Լիլի) հեռուստասերիալում ։
Եվրատեսիլ 2020 և 2021 երգի մրցույթներ
2020 թվականի փետրվարի 3-ին, ERT հեռուստաալիքը հայտարարել է Հունաստանը Եվրատեսիլ 2020 երգի մրցույթում ներկայացնելու է Ստեֆանիա ։ Ստեֆանիան պետք է կատարեր «Supergirl» երգը երկրորդ կիսաեզրափակչում, 2020 թվականի մայիսի 14-ին ։ Այնուամենայնիվ, մարտի 18-ին, ԵՀՄ-ն հայտարարել է մրցույթը չեղյալ հայտարարելու մասին՝ COVID-19 համավարակի պատճառով ։ Նույն օրը ERT-ը հայտարարել է, որ Հունաստանը կմասնակցի Եվրատեսիլ 2021 երգի մրցույթին և Հունաստանը Եվրատեսիլ 2021-ին կներկայացնի Ստեֆանիան ։
Անձնական կյանք
Ստեֆանիայի ընտանիքը ծագումով Սոֆիկոյից է, Հունաստանի Դիդիմոտեյհո քաղաքից ոչ հեռու գտնվող գյուղերից ։ Ստեֆանիան 2018 թվականի աշնանից մինչև 2021 թվականի ապրիլը հարաբերությունների մեջ է եղել հոլանդացի երգիչ Յանես Հոյվելմանսի հետ, որը ներկայացրել է Նիդերլանդները Մանկական Եվրատեսիլ 2017 երգի մրցույթում FOURCE խմբի կազմում։
Ատամների պրոթեզներ
Ատամների պրոթեզներ, բացակա ատամներին փոխարինող, ինչպես նաև առանձին ատամների պսակների արատները վերացնող հատուկ հարմարանքներ։ Մանկական տարիքում ատամների ոչ ճիշտ դիրքի կամ ծնոտների ոչ ճիշտ կցման դեպքում դեմքի և ծնոտների ձևախախտումները կանխելու և բուժման նպատակով օգտագործում են հատուկ գործիքներ և պրոթեզներ (ձևախախտումների բուժում)։
Ատամների պրոթեզները պատրաստում են օրգանիզմի համար անվտանգ նյութից (ճենապակի, պլաստմասսա, ազնիվ և ոչ ազնիվ մետաղների համաձուլվածքներ և այլն)՝ յուրաքանչյուր մարդու համար անհատականորեն։ Ատամները պետք է ժամանակին պրոթեզավորել, որովհետև նույնիսկ մի քանի ատամների բացակայության դեպքում սնունդը լիարժեք չի ծամվում, և խանգարվում է ստամոքսի ու աղիքների ֆունկցիան։ Սակայն 1-2 բացակա ծամող ատամների փոխարինումը հաճախ աննպատակահարմար է, ուստի այդ հարցը պետք է որոշի բժիշկը։ Պրոթեզավորումը կատարում է ստոմատոլոգը, իսկ աշխատանքի տեխնիկական մասը՝ ատամնատեխնիկը։
Կառուցվածք
Ըստ կառուցվածքի՝ տարբերում են չհանվող ատամների պրոթեզներ, որոնք ատամնաբուժական ցեմենտով ամրացվում են սեփական ատամներին, և հանովի, որոնք կարելի է հանել բերանի խոռոչից։
Չհանվող պրոթեզներ
Չհանվող ատամների պրոթեզներից են ատամի ներդրուկները, գամատամները (շտիֆտային), արհեստական պսակները և կամրջակային պրոթեզները։ Ատամների ներդրուկները պատրաստում են մետաղե համաձուլվածքներից, պլաստմասսայից կամ ճենապակուց, օգտագործում են հիմնականում առջևի ատամների ձևի վերականգնման, պսակի կոտրվելու կամ ատամի քայքայվելու (ոսկրափուտի հետևանքով) դեպքերում։ Արհեստական պսակները պատրաստում են ոսկուց, տարբեր համաձուլվածքներից, պլաստմասսայից, ճենապակուց կամ համակցում են (մետաղը երեսպատում են պլաստմասսայով կամ ճենապակով)։ Եթե պսակն ամբողջությամբ քայքայված է, իսկ արմատը ենթակա է բուժման, ապա առջևի ատամներին կարելի է գամատամ դնել, որն ամրացվում է ատամի արմատային մասին։ Կամրջակային պրոթեզներ սովորաբար խորհուրդ են տրվում 1-4 ատամների բացակայության դեպքում։ Դրանք բաղկացած են հենարանային ատամներին ամրացվող պսակից և մետաղաձույլ միջանկյալ մասից, իսկ անհրաժեշտության դեպքում արտաքին մակերևույթը պատում են պլաստմասսայով կամ ճենապակով։ Կամրջակային ատամների պրոթեզներ կարելի է դնել միայն չվնասված կամ լավ բուժված ատամներին։
Հանովի պրոթեզներ
Հանովի (թիթեղավոր) ատամների պրոթեզները բաղկացած են լնդին կամ կարծր քիմքին հենված հենարանային թիթեղից, որին ամրանում են արհեստական ատամները։ Այդ պրոթեզները խորհուրդ Են տրվում շատ ատամներ կորցնելու և առողջ հենարանային ատամների բացակայության դեպքերում։ Հանովի պրոթեզները լինում են մասնակի և լրիվ (փոխարինում են ամբողջ ատամնաշարին)։
Շատ ատամների բացակայության և առողջ հենարանային ատամների առկայության դեպքերում հարմար են աղեղնային ատամների պրոթեզավորումը, երբ հենարանային թիթեղին փոխարինում է մետաղե աղեղը։ Ատամների լրիվ բացակայության դեպքում բերանի խոռոչում պրոթեզի հենարանային թիթեղը, լորձաթաղանթի մակերևույթին հենվելով, ռելիեֆով համընկնում է նրան և թքով թրջվելով՝ կպչում է լորձաթաղանթին։
Հարմարում պրոթեզներին
Մինչև պրոթեզավորելը պետք է անպայման բուժել բերանի խոռոչը (բուժել ոսկրափուտով ատամները, հեռացնել շատ քայքայվածները և ատամների նստվածքները), հետազոտել հենարանային ատամների շուրջարմատային հյուսվածքների վիճակը և այլն։ Ատամների պրոթեզների կառուցվածքը որոշում է ստոմատոլոգը։ Ատամների պրոթեզներին աստիճանաբար են հարմարվում։ Սկզբում խոսքը պարզ չի լինում, սնունդը դժվար է ծամվում, թուլանում է համի զգացողությունը, երբեմն սրտխառնոց է լինում (հատկապես վերին ծնոտի լրիվ հանովի պրոթեզների դեպքում)։ Այդ երևույթները որոշ ժամանակ անց վերանում են։ Եթե պրոթեզը վնասում է լորձաթաղանթը, ապա անպայման պետք է դիմել բժշկի։ Պրոթեզավորելուց հետո մի քանի օր պետք է փափուկ սնունդ օգտագործել։ Ուտելուց հետո, ինչպես նաև գիշերը, հանովի պրոթեզը պետք է ջրով ողողել, պրոթեզի թաղանթը և ատամները մաքրել խոզանակով, օճառով կամ ատամի մածուկով։ Լորձաթաղանթին հարող մակերևույթը սննդի մնացորդից լավ է մաքրվում թաց բամբակով կամ թանզիֆով։ Որպեսզի ատամների պրոթեզները չձևափոխվեն, պետք է խուսափել դրանք տաք ջրով մաքրելուց։ 1-2 տարի օգտագործելուց հետո, ատամների ոչ ճիշտ կցման, ատամների պրոթեզների վատ ամրացման, թույլ ատամնակծվածքի դեպքերում պետք է նորից պրոթեզավորել։
Կատեգորիա:Ատամնաբուժություն
Ագրոնոմիչնոե (գյուղ, Ամվրոսիևսկի շրջան)
Ագրոնոմիչնոե (Агрономічне), գյուղ Ուկրաինայի Դոնեցկի մարզի Ամվրոսիևսկի շրջանում։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի գյուղեր
Ջո Ֆրեյզեր
Ջոզեֆ Ուիլյամ Ֆրեյզեր (Joseph William "Joe" Frazier; ), ամերիկացի պրոֆեսիոնալ բռնցքամարտիկ, ծանրքաշային կարգի ներկայացուցիչ։ 1964 թվականի Օլիմպիական խաղերի չեմպիոն։ Աշխարհի բացարձակ չեմպիոն ծանրքաշային կարգում (WBC վարկած՝ 1970—1973, WBA վարկած՝ 1970—1973)։ Մի շարք հեղինակավոր մարզիկների անվան կողքին գրված է նաև նրա անունը։ Առանձնացել է իր արտասովոր տոկունությամբ։ Այդ պատճառով հայտնի մարզիչ Անջելո Դանդին նրան անվանել է  «Էներջայզեր՝ բռնցքամարտի կիսավարտիքում»։
Կարիերան սիրողական բռնցքամարտում
1965 թվականից հանդես է եկել սիրողական կարիերայում։ 1964 թվականին Տոկիոյի Օլիմպիադայում Ջոն վաստակել է ոսկե մեդալ՝ գերծանրքաշային կարգում։ Նա կիսաեզրափակչում հաղթել է խորհրդային բռնցքամարտիկ Բադիմ Եմելյանովին, իսկ եզրափակչում՝ Հանդ Հուբերին՝ 3-2 հաշվով։
Պրոֆեսիոնալ կարիերա
Պրոֆեսիոնալ բռնցքամարտիկ է դարձել  1965 թվականի օգոստոսին։
1966 թվականին սեպտեմբերին մրցավարների առանձին որոշմամբ, հաղթանակը տվել են Օսկար Բոնավենին։ Ֆրեյզերը երկու անգամ նոկդաունի է ենթարկվել երկրորդ ռաունդում։
1967 թվականի հուլիսին չորրորդ ռաունդում նոկաուտի է ենթարկել Ջորջ Չուվալոյին։
1968 թվականի դեկտեմբերին Ֆրեյզերի և Օսկար Բոնավենի միջև տեղի է ունեցել երկրորդ մարտը։ Այս անգամ Ֆրեյզերը հաղթել է դատավորների միաձայն որոշումով։
1969 թվականի սեպտեմբերին յոթերորդ ռաունդում տեխնիկական նոկաուտի է ենթարկել Ջերի Կվարիին։ Մարտը «Ռինգ» ամսագիրը որակել է որպես «տարվա մարտ»։
1970 թվականի փետրվարին WBA վարկածով մարտ է կայացել Ֆրեյզերի և աշխարհի ծանրքաշային կարգի չեմպիոն Ջիմի Էլիսի միջև։ Ֆրեյզերը 5-րդ ռաունդում նոկաուտի է ենթարկել չեմպիոնին։
Նոյեմբերին մարտ է տեղի ունեցել Ֆրեյզերի, որը աշխարհի բացարձակ չեմպիոն էր ծանրքաշային կարգում, և միջին ծանրքաշային կարգում աշխարհի բացարձակ չեմպիոն Բոբ Ֆոստերի միջև։ Ֆրեյզերը հակառակորդին նոկաուտի է ենթարկել երկրորդ ռաունդում։
1972 թվականի հունվարին Ֆրեյզերը 4-րդ ռաունդում նոկաուտի է ենթարկել Տերի Դենիելսային։
Մայիսին նա նոկաուտի է ենթարկել Ռոն Ստենդլերին՝ 5-րդ ռաունդում։
1973 թվականի հունվարին մարտ է տեղի ունեցել անհաղթելի երկու բռնցքամարտիկների՝ Ֆրեյզերի և Ջորջ Ֆորմաի միջև։ Ֆրեյզերը երեք անգամ նոկդաունի է ենթարկվել առաջին ռաունդում և երեք անգամ՝ երկրորդ ռաուդում։ Ֆորմանը տեխնիկական նոկաուտի է Ֆրեյզերին ենթարկել երկրորդ ռաունդում։ Մարտը ստացել է «տարվա մարտ» կարգավիճակը՝ «Ռինգ» ամսագրում։
Հուլիսին միավորների առավելությամբ հաղթել է Ջո Բագներին։
1974 թվականին տեղի է ունեցել երկրորդ մարտը Ֆրեյզերի և Մուհամմեդ Ալիի միջև։ Մարտը բաղկացած է եղել 12 ռաունդից։ Մարտի արդյունքում, դատավորների միաձայն որոշմամբ, հաղթանակը տրվել է Մուհամմեդ Ալիին։ Շատերի համար դատավորների որոշումը վիճելի է եղել։
Հունիսին տեղի է ունեցել երկրորդ մարտը Ֆրեյզերի և Ջերի Կվարիի միջև։ Ֆրեյզերը նոկաուտի է ենթարկել իր մրցակցին 5-րդ ռաունդում։
1975 թվականի մարտին կայացել է երկրորդ մարտը Ֆրեյզերի և Ջիմի Էլիսի միջև։ Ֆրեյզերը նոկաուտի է ենթարկել մրցակցին 9-րդ ռաունդում։
Հոկտեմբերի 1-ին տեղի է ունեցել երրորդ մարտը Ֆրեյզերի և Մուհամմեդ Ալիի միջև։ Մարտը տեղի է ունեցել 30℃ ջերմաստիճանի պայմաններում։ Դա եղել է ագրեսիվ և համառ պայքար։ 1-ից մինչև 5-րդ ռաունդ առավելությունը Ալիինն էր, իսկ 6-րդ ռաունդից մինչև 11-րդ ռաունդ մեծ առավելության է հասել Ֆրեյզերը։ Հերթական ռաունդի ժամանակ Ալին ասել է «Թվում է, թե մեռնում եմ»։ 14-րդ ռաունդում Ֆրեյզերի մարզիչը կանգնեցրել է մարտը, որովհետև Ֆրեյզերի ձախ աչքը կուրացել էր (մարզիչը ցույց է տվել նրան երեք մատ և խնդրել է հաշվել և Ֆրեյզերը պատասխանել է «մեկ»)։ Միևնույն ժամանակ Ալին իր անկյունում խնդրել է հանել իր ձեռնոցները («ես շատ եմ հոգնել, հանեք իմ ձեռնոնցերը»)։ Ալիի բժիշկը նշել է, որ նա այլևս չէր կարող դուրս գալ ռինգ։ Մարտի ավարտից հետո Մուհամմեդ Ալին կանգնել է և ուշաթափվել իր անկյունում։ Ինչպե՞ս կավարտվեր մարտը, եթե այն չկանգնեցվեր 6 դատավորների կողմից, հայտնի չէ։ Այդ մարտից հետո Ալին Ֆրեյզերին անվանել է իրենից հետո լավագույն բռնցքամարտիկը և նշել, որ թերագնահատել է իր մրցակցին։ Մարտը ստացել է «Թրիլլեր Մանիլայում» անվանումը և արժանացել է «տարվա մարտ» կարգավիճակին՝ «Ռինգ» ամսագրում։
1976 թվականի հունիսի կայացել է երկրորդ մարտը Ֆրեյզերի և Ջորջ Ֆորմանի միջև։ Ֆրեյզերը նոկաուտի է ենթարկվել 5-րդ ռաունդում։ Այդ մարտից հետո նա ռինգ դուրս չի եկել 5 տարի։
Դերասանական կարիերա
Ջոն, որպես դերասան, հայտնվել է մի քանի ֆիլմում։ Այդպես նա հայտնվել է «Ռոկկի» ֆիլմի կարճ էպիզոդում (1976)՝ ներկայացնելով բռնցքամարտիկներին մարտից առաջ։ 1994 թվականին նկարահանվել է «Հրեշտակների կացարան» ֆիմում։
Ընտանիք
Երեխաներ՝ Ջո-Նետա Ֆրեյզեր, Նատաշա Ֆրեյզեր, Մարկուս Ֆրեյզեր։
Մարվիս Ֆրեյզեր՝ պրոֆեսիոնալ բռնցքամարտիկ, ծանրքաշային կարգի ներկայացուցիչ։ 1983 թվականին հաղթել է Ջո Բանգերին, որին 1973 թվականին հաղթել է նաև Ջո Ֆրեյզերը։
Ժակլին Ֆրեյզեր Լայդ՝ Պրոֆեսիոնալ բռնցքամարտիկ, միջին ծանրքաշային կարգում աշխարհի չեմպիոնուհի։ 2001 թվականին պարտություն է կրել Լեյլա Ալիից, որը եղել է Մուհամմեդ Ալիի աղջիկը ։
Ջո Ֆրեյզեր Կրտսերը նույնպես եղել է պրոֆեսիոնալ բռնցքամարտիկ։
Մահ
2011 թվականին Ջո Ֆրեյզերին ախտորոշել են լյարդի քաղցկեղ։ Այս տխուր լուրի մասին հասարակությանը հայտնել է բռնցքամարտիկի մենեջեր Լեսլի Վուլֆը ։
2011 թվականի նոյեմբերի 7-ին Ֆիլադելֆիայի հոսպիսում մահացել է Ջո Ֆրեյզերը ։
Ջո Ֆրեյզերի ամենավտանգավոր մրցակից Մուհամեդ Ալին ներկա է եղել Ջոյի հուղարկավորությանը ։
Արտաքին հղումներ
Կատեգորիա:Հունվարի 12 ծնունդներ Կատեգորիա:Անձինք այբբենական կարգով Կատեգորիա:Նոյեմբերի 7 մահեր Կատեգորիա:2011 մահեր Կատեգորիա:Ֆիլադելֆիա քաղաքում մահացածներ Կատեգորիա:Ամերիկացի բռնցքամարտիկներ Կատեգորիա:Բռնցքամարտիկներ այբբենական կարգով
Շախմատը գեղանկարչության մեջ
Շախմատը գեղանկարչության մեջ բավականին լայն արտացոլում է ստացել։ Նկարիչները պատկերել են ոչ միայն շախմատային պարտիան խաղացողներին, այլև շախմատային գույքի առանձին տարրեր։ Դրան նպաստել են մի շարք գործոններ։ Ինքը շախմատը դիտարկվել է սեղանի խաղ՝ որպես մարդկանց միջև հարաբերությունների մոդել, ինչպես նաև հասարակական ստորակարգության և սոցիալական գործընթացների մոդել։ Շախմատը ներառված է եղել Միջնադարի և Նոր դարաշրջանի մարդու պատկերացումների սիմվոլիկայում։ Բավականին վաղ են սկսվել շախմատային պարտիայի վերլուծության գործընթացները այնտեղ եղած հնարքների գեղեցկության և ռազմավարությունների կիրառման տեսանկյունից։ Բազմաթիվ գեղանկարիչներ, որոնք ստեղծել են կտավներ այդ խաղի պատկերով, բավականին լավ գլուխ են հանել դրանից, իսկ նրանցից ոմանք եղել են պրոֆեսիոնալ շախմատիստներ և օգտագործել են իրենց գեղանկարչական աշխատանքները դրա տարածման համար։
Գեղանկարչական ստեղծագործություններն արտացոլել են շախմատի պատմության շրջանները՝ կանոնների փոփոխությունների, տարբեր դարերի համար բնութագրական խաղում վարպետության մակարդակի, տարբեր (արդեն մոռացված) շախմատային խաղի տարբերակների, շախմատում խաղի ընկալման գործընթացի փոփոխությունները։ Մարդկանց հոգևոր աշխարհի փոփոխությունները ազդել են այս թեմայի արտահայտման պռոբլեմատիկայի և գեղարվեստական առանձնահատկությունների վրա, ներառյալ այնպիսի ժանրեր, ինչպիսիք են նատյուրմորտը, դիմանկարը, կենցաղային ժանրը, պատմական գեղանկարչությունը և այլն։ Այս թեմայի զարգացման վրա ազդող այլ գործոններ են տեղային առանձնահատկությունները, հասարակության շրջանում շախմատի պահանջվածության մակարդակը, պետական իշխանության պաշտոնական դիրքի և եկեղեցու հարաբերությունը շախմատի հետ։
Ծանոթագրություններ
Կատեգորիա:Կերպարվեստի ժանրեր Կատեգորիա:Շախմատ Կատեգորիա:Շախմատը գեղանկարչության մեջ
Կալամոնաչի
Կալամոնաչի (Calamonaci), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 1525 մարդ, բնակչության խտությունը կազմում է 48 մարդ/կմ²։ Զբաղեցնում է 32 կմ² մակերես տարածք։ Փոստային ինդեքսն է՝ 92010։ Հեռախոսային կոդը՝ 0922։
Ժողովրդագրություն
Բնակչության աճը
Ծանոթագրություններ
Կատեգորիա:Սիցիլիայի քաղաքներ
Յակոբսդորֆ (Բրանդենբուրգ)
Յակոբսդորֆ (Բրանդենբուրգ) (Jacobsdorf), կոմունա Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնվում է Օդերֆորլանդի ենթակայության տակ։ Բնակչությունը 1880 մարդ է (2010 թվականի դեկտեմբերի 31–ի տվյալներով) ։ Զբաղեցնում է 50,26 կմ² տարածք։ Պաշտոնական կոդը՝ 12 0 67 237։
Կոմունան ստորաբաժանվում է 3 գյուղական համայնքի։
Արտաքին հղումներ
Կատեգորիա:Գերմանիայի քաղաքներ